|  |  |  |  |
| --- | --- | --- | --- |
| ИСПОЛНИТЕЛЬНЫЙ КОМИТЕТ  ГОРОДА НИЖНЕКАМСКА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  БАШКАРМА КОМИТЕТЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 101 | | КАРАР  8-нче май 2020 ел | |

Түбән Кама шәһәре башкарма комитетының «Түбән Кама шәһәрендә «#ЭКОЯЗ 2020» санитар-экологик конкурсын үткәрү турында» 2020 елның 27 мартындагы 83 номерлы карарына үзгәрешләр кертү хакында

Россия Федерациясе Президентының «Яңа коронавирус инфекциясе (COVID-19) таралуга бәйле рәвештә, Россия Федерациясе территориясендә халыкның санитар-эпидемиологик иминлеген тәэмин итү чаралары турында» 2020 елның 2 апрелендәге 239 номерлы Указына, Татарстан Республикасы Министрлар Кабинетының «Татарстан Республикасында яңа коронавирус инфекциясе таралуны булдырмау чаралары турында» 2000 елның 19 мартындагы 208 номерлы карарына таянып, Түбән Кама шәһәре территориясендә халыкның санитар-эпидемиологик иминлеген тәэмин итү максатларында, карар бирәм:

1. Түбән Кама шәһәре башкарма комитетының «Түбән Кама шәһәрендә «#ЭКОЯЗ 2020» санитар-экологик конкурсын үткәрү турында» 2020 елның 27 мартындагы 83 номерлы карарына түбәндәге үзгәрешләр кертергә:

Түбән Кама шәһәрендә «#ЭКОЯЗ 2020» санитар-экологик конкурсын үткәрү буенча Нигезләмәне яңа редакциядә расларга (кушымта).

2. Әлеге карарны Түбән Кама муниципаль районының рәсми сайтында урнаштырырга.

3. Әлеге карарның үтәлешен контрольдә тотуны үз өстемә алам.

Җитәкче вазыйфаларын башкаручы,

Җитәкче урынбасары А.С. Наполов

Татарстан Республикасы Түбән Кама шәһәре

Башкарма комитетының

2020 елның 8-нче май

101-нче номерлы карарына

кушымта

\Түбән Кама шәһәрендә «#ЭКОЯЗ 2020»

санитар-экологик конкурсын үткәрү буенча Нигезләмә

1. Гомуми нигезләмәләр

1.1. «#ЭКОЯЗ 2020» санитар-экологик конкурсы (алга таба – конкурс) түбәндәге максатларда үткәрелә:

-халыкны агарту, халыкта төбәкнең экологик проблемаларына катнашы булу һәм әлеге проблемаларны хәл итү омтылышы тәрбияләү;

- экологик-белем бирү эше өчен бүләкләү;

- иҗтимагый экологик инициативаларны һәм актив гражданнарны ачыклау;

-Түбән Кама шәһәрендә, халыкның экологик грамоталылыгын арттыруның нәтиҗәле формасы буларак, экологик хәрәкәтне торгызу;

-Түбән Кама шәһәре халкының экологик яшәү рәвешен популярлаштыру;

- балаларда һәм яшьләрдә «чиста» шәһәрдә яшәргә һәм эшләргә омтылыш тәрбияләү .

1.2. Определить для награждения призовой фонд – 350 тыс. рублей, по номинациям: Бүләкләү өчен приз фонды билгеләргә – 350 мең сум, номинацияләр буенча:

- конкурс номинациясе: «Иң яхшы мәктәп» – 100 мең сум;

- конкурс номинациясе «Иң яхшы балалар бакчасы» – 100 мең сум;

- конкурс номинациясе: «Иң яхшы гаилә» – 50 мең сум;

- конкурс номинациясе: «Иң яхшы предприятие» – 50 мең сум;

- конкурс номинациясе: «Иң яхшы ММЧ» – 50 мең сум.

2. Конкурсны оештыру һәм үткәрү

2.1. Конкурсны оештыручылар: Түбән Кама шәһәре башкарма комитеты.

2.2. Үткәрү вакыты: 2020 елның 1 апреленнән 13 маена кадәр.

2.3. Конкурста түбәндәге номинацияләр буенча эшләр һәм проектлар катнаша:

- «Иң яхшы балалар бакчасы»;

- «Иң яхшы мәктәп»;

- «Иң яхшы гаилә»;

- «Иң яхшы предприятие»;

- «Иң яхшы ММЧ».

2.4. Акцияне үткәрү кысаларында мөмкин булган чаралар:

- «Иң яхшы балалар бакчасы» һәм «Иң яхшы мәктәп»: балалар бакчасы/мәктәп территориясендә экологик сукмак проектын тәрбиячеләр/ укытучылар балалар белән онлайн режимда бергәләп әзерләү. #ЭКОЯЗ2020 хештегы белән Инстаграмда проект әзерләү процессының мәҗбүри видеоотчеты, фикер алышу. Сыерчык оялары ясау, онлайн экологик дәресләр һәм әйләнә-тирәлеккә сак карашка юнәлтелгән башка чаралар үткәрергә дә мөмкин;

- «Иң яхшы гаилә»: бергәләп сыерчык оялары ясау, шигырьләр һәм җырлар язу һәм ата-аналарның балалар белән бергә өйдә үткәрелә торган, әйләнә-тирә мохиткә сак караш тәрбияләүгә юнәлдерелгән башка уртак чаралар. Барлык чаралар да мәҗбүри фото - һәм видеоотчет, #ЭКОЯЗ2020 хештегы белән Инстаграмга куела;

- «Иң яхшы предприятие»: территорияләрне төзекләндерү (үсентеләр утырту, корылмаларны буяу һәм чистарту һәм, агымдагы санитар-эпидемиологик вәзгыять таләпләрен үтәп, башка чаралар). Барлык чаралар да мәҗбүри фото - һәм видеоотчет, #ЭКОЯЗ2020 хештегы белән Инстаграмга куела;

- «Иң яхшы ММЧ»: санитар-экологик икеайлык кысаларында чараларны яктырту, экологик агарту чаралары үткәрү. #ЭКОЯЗ2020 хештегын куллану мәҗбүри.

2.5. Конкурс материалларын һәм чараларын бәяләү критерийлары:

- чаралар үткәрүнең актуальлеге (яңалык, максатларга һәм бурычларга туры килү, нәтиҗә);

- чараларның гамәли кыйммәте;

- чараларның экологик хәлне яхшыртуга йогынтысы дәрәҗәсе;

- #ЭКОЯЗ хештегы белән социаль челтәрләргә куелган өмәдән иң креатив фотография;

- #ЭКОЯЗ хештегы белән социаль челтәрләргә куелган өмәдән иң креатив видео, җәмәгатьчелекне җәлеп итү;

- массакүләм мәгълүмат чараларында чараны мәгълүмати яктырту.

2.6. Конкурста катнашучылар: конкурста милек формасына бәйсез рәвештә, яшь буенча чикләүләрсез Түбән Кама шәһәрендә яшәүчеләр катнаша ала. Конкурста катнашучылар сыйфатында Түбән Кама муниципаль районының авыл җирлекләре, Кама Аланы ш.т.п. территориясендә мәктәпкәчә һәм мәктәп белем бирү учреждениеләре каралырга мөмкин.

2.7. Конкурс гаризаларын рәсмиләштерү: гаризалар, шулай ук катнашучыларның конкурс эшләре һәм проектлары электрон рәвештә 2020 елның 13 маена кадәр Eko.Nk@tatar.ru. адресына яки Түбән Кама шәһәре, Мәктәп бульвары, 2а, 223 каб., Түбән Кама муниципаль районы Башкарма комитетының хезмәтне һәм әйләнә-тирә мохитне саклау бүлеге адресына кабул ителә.

Гариза белән бергә раслый торган материаллар җибәрелә:

- ирекле формада үткәрелгән чара турында аңлатма язуы (А4 форматындагы 1 биттән дә артык түгел);

- график (иллюстрацияләнгән) һәм фото/видео материаллар, ММЧ дагы язмалар, раслый торган башка документлар.

3. Йомгак ясау

3.1. Конкурска йомгакны, конкурс комиссиясе беркетмәсен тутырып, 2020 елның 16 маена кадәр конкурска йомгак ясау комиссиясе әгъзалары ясый. Тәкъдим ителгән материаллар биш баллы система буенча бәяләнә.

3.2. Җиңүчеләр турында мәгълүмат һәм аларның гаризалары Татарстан Экология һәм табигый байлыклар министрлыгына (Казан ш., Павлюхин ур., 75 йорт, 108 каб.) «#ЭКОЯЗ 2020» республика акциясенең икенче этабында катнашу өчен 2020 елның 18 маена кадәр җибәрелә.

3.3. Татарстан Республикасы Экология һәм табигый байлыклар министрлыгының социаль челтәрләрдә акция чаралары турында мәгълүмат бирү өчен аккаунтлары:

«Вконтакте»: <https://m.vk.com/public173667598>;

Instagram: <https://www.instagram.com/ministerstvo_ecologiirt/>;

«Одноклассники»: <https://m.ok.ru/dk?st.cmd=altGroupMain&st.groupld=59349711126578&_prevCmd=altGroupCreate&tkn=4028>;

Министрлыкның рәсми сайты: <http://eco.tatarstan.ru/rus/>.